שפת אימי

שפת אימי הוא האלבום של קורין אלאל אשר יצא לאור ב-1990. האלבום כולל 12 שירים, מתוכם 4 שירים שכתב אהוד מנור והלחינה אלאל ו-8 שירים שבוצעו במקור בצרפתית, בהם "החיים בוורוד", "שלושת הפעמונים" ו"המנון לאהבה" של אדית פיאף, ו"אי שם בלב" של ז'ורז' ברסנס. את השירים תרגם מנור.

האלבום מבוסס על הקלטת המופע "שפת אמי" בבימוי צדי צרפתי, שזכה להצלחה גדולה. עשרה משירי האלבום הוקלטו ישירות בהופעה חיה בצוותא.

אלאל עיבדה והפיקה את לחניה ל"קשר הירח", "זאת לא חוכמה לומר Je T'aime" ו"נפוליאון" ואת השירים הצרפתיים "שלושת הפעמונים", "המיטה של לולה", "המנון לאהבה", "אי שם בלב", "ספק גדול", "גולגולת" ו"בירבורים". שני שירים נוספים - "שפת אמי" שהלחינה אלאל ו"החיים בוורוד", עובדו והופקו בידי עובד אפרת.

יחד עם אלאל (בשירה וגיטרות), השתתפו במופע גם שלמה דשת בתופים, ערן צור בבס ושירה ואבשלום כספי בקלידים ושירה.

לדברי אלאל, תחילה התנגדה לרעיון המופע המבוסס על שאנסונים צרפתיים. "בהתחלה לא רציתי בכלל לעשות את הפרויקט הזה... בתור עולה חדשה, ככה עוד הרגשתי קצת, לעשות אלבום שלם ולהודות בפומבי שאדית פיאף היא מקור ההשראה שלי".

האלבום יצא כשנה לאחר האלבום "אנטארקטיקה", אך נחל הצלחה פחותה. "'שפת אמי', כשזה לא (הצליח) ככה, אמרתי 'היי, איפה הקהל של 'אנטארקטיקה'?", אמרה אלאל לימים.

שירי האלבום

הערות שוליים 

אלבומים בעברית
קורין אלאל
אלבומי חברת NMC יונייטד אנטרטיינמנט
אלבומי קורין אלאל